Aalborg Stiftstidende, 1845-05-19
Aalborg, den 19de Mai. Rector ved den herværende Cathedralskole, Jubellæreren Etatsraad Ridder Emm. Tauber, er under 10de de, efter Ansøgning meddeelt Afsked i Naade med Pensin fra sin mangeaarige agtværdige Tjeneste i Skolens Kald. Da den reformerede Udvidelse, som ogsaa den herværende Cathedralskole maatte ansees udseet til at imødegaae, sandsynligviis var bleven opsat indtil videre, da den i Skolens Tjeneste graanende Veteran ved sin svækkede Legemskraft naturligviis ikke kunde overtage en nye activ Stillings Byrder, saa er det at haabe, at da den alderstegne Rector nu har modtaget den hæderlige Hvile, som et halvt Seculums Arbeide havde et saa gyldigt Krav paa, Skolen ogsaa snart maa modtage den ønskværdige Gymnasial-Udvidelse, til hvilken ingen af de lærde Skoler efter Sted beliggenheden og Lærekredsens Omfang meer end den herværende tør ansees skikket. Gymnasial-Jndretningens Jndførelse er ustridigt en af de heldigste Reformer, Underviisningsvæsenet har modtaget under vor nærværende Konges Regjeting, der hermed ogsaa skal have bragt en tidligere Yndlingsider til Udførelse; thi Gymnasialindretningens Gode bestaaer ikke blot deri, at Ynglingen med større Fond af Kundskaber kan forlade Hjemmet og tiltræde Universitets studierne, men at han tillige med større Modenhed begiver sig ud i det hele Universitetsliv, der nu ved den tidlige Flugt, fra Skolen og dens snevrere Grændse saa meget lettere og oftere fører det unge Gemyt ind i et Studenterlivs Hvirvel, der ikke altid føder Studeringernes Frugt. Dernæst er det for Provindsen selv og for den Jntelligents, hvorpaa det der endnu saa stærkt maa briste, af største Vigtighed, at det omsider ved høiere Uddannelsesmidler gives Jmpuls og Leilighed til en større almeen intelligent Udvikling. De Goder, Jylland i denne Henseende allerede har opnaaet, ved Anlæggelsen af Gymnasiet i Colding og den videnskabelige Realskole i Aarhuus, ere, saa megen Paaskjønnelse de end fortjene og ville have mødt, af for liden Virkning og Udstrækning til at kunne afhjælpe det større Savn. Jsær gjælder dette Jyllands hele nordlige Halvdeel nord for Aarhuus med den vidtudstrakte Vestside, en Provindsdeel, der endnu saa aldeles er blottet for høiere Uddannelsesmidler og følgelig for de Oplysningskilder og Almeengoder, som heraf udspringe. For hele denne Provindsdeel er Aalborg tildeels Centralpunctet og i alt Fald det største og bedst situerede Punct. Til det trygge Haab, at Aalborg nu og snart vil gaae et saa almeeneftertragtet Gode, som den lærde Skoles Udvidelse til et Gymnasium, imøde, knytter sig dernæst ogsaa den Forventning, at der til et saadant vordende Gymnasium tillige maa blive følet en høiere Real-Underviisning, der heldigen hermed vil kunne forenes og hvorved da vilde danne sig en samlet høiere Anstalt for gymnasial- og videnskabeligereal Underviisning, hvis Forening eller Annectering under indsigtsfuld Ledning sikkert vil bringe Pædagogiken de ønskeligste Resultater. Under alle Omstændigheder tør det haabes, at Sagen vil blive skjænket den største høiere administrativ Opmærksomhed, med hvilken allerede Hs. M. Kongen under allerh. Nærværelse for nogle Aar siden herom udtalte sig, og at det ikke mindre vil mangle paa de herværende vedkommende Autoriteters Bestræbelse for Tilveiebringelsen, af et saa vigtigt og uskatteerligt Gode.